ОБЩИ УСЛОВИЯ

ОБЩИ РАЗПОРЕДБИ

1. Настоящите Общи условия уреждат отношенията, възникнали при подписването на Договор за образователни услуги между „ПРОГРАМА БЪДЕЩЕ“ ООД, наричано по-долу за краткост ИЗПЪЛНИТЕЛ и потребителя на услугата, наричан по-долу за краткост ВЪЗЛОЖИТЕЛ.

2. Услугата се предоставя от „ПРОГРАМА БЪДЕЩЕ“ ООД въз основа на индивидуален договор, сключен със съответния ВЪЗЛОЖИТЕЛ.

3. Общите условия са неразделна част от договора за предоставяне на образователна услуга.

I. ОСНОВНИ ПОНЯТИЯ

1. „Родител” е родителят или настойникът на детето под 18 години.

2. „Образователни услуги” са занимания, които се провеждат от ИЗПЪЛНИТЕЛЯ.

3. „Записване (регистрация)” за ползването на образователни услуги включва попълване на регистрационен формуляр, подписване на индивидуален договор и плащане на такса от страна на ВЪЗЛОЖИТЕЛЯ.

II. ЗАПИСВАНЕ

1. Записването става чрез попълване на регистрационен формуляр в електронен вариант на сайта на ИЗПЪЛНИТЕЛЯ или на място в офиса, подписване на индивидуален договор и заплащане на таксата за образователна услуга. Записването става в обявените срокове или до изчерпване на свободните места.

2. Записването се приема, че е настъпило след заплащане, съобразно индивидуалния договор.

3. Договори за лица под 18 години се подписват с родител.

III. ЦЕНА И НАЧИН НА ПЛАЩАНЕ

1. Цените на образователни услуги, предоставяни от ИЗПЪЛНИТЕЛЯ, са посочени в ценоразписа в офиса на ИЗПЪЛНИТЕЛЯ и/или са обявени на сайта.

2. Дължимите от ВЪЗЛОЖИТЕЛЯ такси, определени с индивидуалния договор, се заплащат по банков път.

3. При попълване на регистрационните документи ВЪЗЛОЖИТЕЛЯТ посочва данните, които са необходими, за да му бъде издавана фактура за стойността на образователната услуга.

4. Първата такса е платима в срок до 5 дни от подписване на индивидуалния договор, а следващите такси се заплащат предварително, в срок до първо число на текущия месец или до понеделник от текущата седмица, ако в индивидуалния договор са уговорени седмични такси.

5. При ползване на образователната услуга „Занималня за ученици от 1. до 7. клас“, провеждана в учебно време, последната такса, определена до 31.05. за учениците от начален етап и до 15.06. за учениците от 5. до 7. клас, се изравнява дължимото с точност до една седмица.

6. Не се връща цялата или част от платената месечна такса, не се прави пропорционална отстъпка от дължимите месечни такси и не се осигуряват дни за провеждане на образователни дейности като компенсация в случаи на чести отсъствия, включително поради заболявания на детето, официални празници, неработни дни или ваканции.

7. ИЗПЪЛНИТЕЛЯТ си запазва правото да прави едностранни промени в таксите на предоставяните образователни услуги.

IV. ЗАДЪЛЖЕНИЯ НА ВЪЗЛОЖИТЕЛЯ

1. Да предостави на ИЗПЪЛНИТЕЛЯ необходимата информация и лични данни за детето (име, кой клас посещава в училище, здравословно състояние, актуален адрес, име и телефонен номер на личния лекар) и да го уведомява незабавно (най-късно в срок от два работни дни) при настъпили промени в данните.

2. Да уведомява своевременно ИЗПЪЛНИТЕЛЯ в случай на болестно състояние на детето, относно характера на заболяването с цел предприемане на превантивни мерки за останалите деца.

3. Да осигури незабавно прибиране на детето от занимания, в случай че в хода на дневния режим се установи, че същото е болно или има симптоми на заболяване, което предполага осигуряване на незабавни грижи и лекарска консултация /наблюдение/, както и в случай, че детето е неспокойно, емоционално нестабилно, изразява нежелание да остава в мястото за провеждане на заниманията, нарушава реда и/или възпрепятства с поведението си заниманията на останалите деца.

4. Да заплаща в срок таксите, уговорени в индивидуалния договор.

 5. Да декларира данни на лицата, които имат право да вземат детето. Детето се предава само на лицата, посочени от ВЪЗЛОЖИТЕЛЯ или си тръгва само при наличие на декларация от страна на родител, предоставена на ИЗПЪЛНИТЕЛЯ в писмен вид.

V. ЗАДЪЛЖЕНИЯ НА ИЗПЪЛНИТЕЛЯ

1. Да осигури необходимите условия за провеждане и осъществяване на дейностите, предмет на индивидуалния договор при спазване на нормативната уредба.

2. Да осигури и да провежда дейностите в материална база, отговаряща на необходимите социално – битови, санитарно – хигиенни и противопожарни условия.

 3. Да създаде по време на престоя на детето нужната организация за опазване на живота и здравето му.

4. Да предприема мерки за защита на личните данни на ВЪЗЛОЖИТЕЛЯ и детето съгласно действащото законодателство за защита на лични данни в страната и Европейския съюз.

VI. ПРЕДСРОЧНО ПРЕКРАТЯВАНЕ НА ДОГОВОРА

1. ВЪЗЛОЖИТЕЛЯТ може да прекрати настоящия договор с едномесечно писмено предизвестие. В случай, че не е направено писмено предизвестие, таксата за следващия месец се дължи и трябва да се заплати.

2. ИЗПЪЛНИТЕЛЯТ може да прекрати договора след като е започнало изпълнението му:

а) при закъснение с плащането на таксата за повече от 5 работни дни;

б) ако ученик с поведението си поставя себе си, членовете на екипа или другите деца в риск. Същото се предприема и в случай на липса на съдействие от страна на ВЪЗЛОЖИТЕЛЯ;

в) други обстоятелства, възникнали около детето, предполагащи специални грижи, които ИЗПЪЛНИТЕЛЯТ е в невъзможност да осигури. Основателните причини в тези случаи, ИЗПЪЛНИТЕЛЯТ е задължен да изложи писмено на ВЪЗЛОЖИТЕЛЯ, по преценка да даде допълнителен срок за отстраняването им, както и да съобщи датата, считано от която се прекратява договора;

г) в случаите по предходната подточка „в)“, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ дължимата такса до момента на прекратяване на договора.

VI. ДОПЪЛНИТЕЛНИ РАЗПОРЕДБИ

1. Предложения, жалби и молби могат да бъдат подавани на място, в офиса на ИЗПЪЛНИТЕЛЯ или по електронен път - programabadeshte@gmail.com. Подадените предложения, жалби и молби се разглеждат до 30 дни от получаването им.

2. Всички спорове и разногласия относно действителността на настоящия договор или на отделни негови клаузи, тълкуването, изпълнението, неизпълнението или прекратяването на договора, както и всички въпроси, неуредени в този договор, се уреждат от страните по взаимно съгласие в дух на добра воля и разбирателство в съответствие с приложимото българско законодателство и правилата на добрите нрави. При непостигане на съгласие между страните спорът се отнася за решаване пред компетентния съд.

3. Общите условия се публикуват в уебстраницата на ИЗПЪЛНИТЕЛЯ – programabadeshte.bg и сe поставят на общодостъпни места в офиса на ИЗПЪЛНИТЕЛЯ.